Geline Alfred Fuko ni mwanasheria Mtanzania, na mwanaharakati wa haki za binadamu ambaye ni mhitimu wa Shahada ya uzamivu kupitia programu ya Erasmus Mundus Joint katika Maendeleo ya jamii. Amesaidia kukuza demokrasia nchini Tanzania katika mashirika kama Tangible Initiatives For Local Development Tanzania (TIFLD) ambapo alikuwa na mchango mkubwa katika kubuni na kusimamia mfumo wa kwanza wa mtandao wa kuhifadhi data ya umma kwenye rasilimali za kikatiba. Mafanikio yake yalitambuliwa wazi na Rais Obama katika Mkutano wa Rais wa YALI huko Washington, D.C. mnamo 3 Agosti 2016. Kwenye uchaguzi mkuu wa mwaka 2015, aliteuliwa kuwa meneja wa TACCEO Election Observation Center akiwa chini ya mwavuli wa asasi za kiraia 16. Mzaliwa wa Tanzania, masomo yake ya shule ya msingi mpaka sekondari aliyapata katika mikoa ya Ruvuma, Singida na Tanga kabla ya kujiunga na shule ya sheria katika Chuo Kikuu cha Dar es Salaam na kuhitimu mnamo 2007. Mnamo mwaka 2010, alirejea masomoni kupitia programu ya Erasmus Mundus master's degree, akitumia miezi tisa nchini Italia, na vipindi vifupi katika Chuo Kikuu cha Corvinus huko Budapest, Hungaria, na kikundi cha wanaojitolea cha Umoja wa Mataifa huko Bonn nchini Ujerumani.